ไบเดนเลือกคู่หู รองประธานาธิบดี-ข่าวฉาวรุม
เมื่อวันที่ 30 เม.ย. นายโจ ไบเดน วัย 77 ปี อดีตรองประธานาธิบดีและว่าที่ผู้แทนพรรคเดโมแครตชิงตำแหน่งประธานาธิบดีในวันที่ 3 พ.ย.นี้ ประกาศรายชื่อคณะกรรมการช่วยคัดสรรและตรวจสอบคุณสมบัติผู้เหมาะสมลงสมัครเป็นคู่หูรองประธานาธิบดี จำนวน 4 คน ประกอบด้วย คริส ด็อดด์ อดีตวุฒิสมาชิก ลิซ่า บลันท์ โรชสเตอร์ สมาชิกสภาผู้แทนฯ เอริค การ์เซตติ นายกเทศมนตรีนครลอสแอนเจลิส และซินเธีย โฮแกน อดีตที่ปรึกษาของไบเดน ซึ่งประกาศก่อนหน้านี้ว่าจะเลือกผู้หญิงเป็นคู่หูลงสมัครเลือกตั้งรองประธานาธิบดีข่าวการตั้งคณะกรรมการคัดสรรผู้สมัครคู่หูดังกล่าวมีขึ้นขณะเกิดกระแสกดดันให้ไบเดนชี้แจงข้อกล่าวหาถูกอดีตผู้ช่วยทารา รีด กล่าวหาไบเดนคุกคามทางเพศที่สำนักงานของไบเดนสมัยเป็นวุฒิสมาชิกเมื่อปี 2536 ซึ่งทีมหาเสียงปฏิเสธมาตลอดแต่ไบเดนไม่เคยพูดถึงเรื่องนี้โดยตรง ต่อมาไบเดนปฏิเสธแล้วและว่าเรื่องนี้ไม่เคยเกิดขึ้นส่วนผู้อาจได้รับเลือกลงสมัครเป็นคู่หูรองประธานาธิบดี มีทั้ง ส.ว. คามาลา แอร์รีสและสเตซี อับรามส์ อดีต ส.ส.แห่งรัฐจอร์เจีย ซึ่งแสดงท่าทีสนับสนุนไบเดนจากข้อกล่าวหาทางเพศ.
นายโจ ไบเดน วัย 77 ปี อดีตรองประธานาธิบดีและว่าที่ผู้แทนพรรคเดโมแครตชิงตำแหน่งประธานาธิบดีในวันที่ 3 พ.ย.นี้
เลือกตั้งสหรัฐ,เลือกตั้งประธานาธิบดีสหรัฐฯ,ประธานาธิบดีสหรัฐ,โจ ไบเดน,รองประธานาธิบดีสหรัฐอเมริกา,สหรัฐอเมริกา,ข่าววันนี้